|  |  |  |
| --- | --- | --- |
| ***Утвърждавам:*** | |  |
| ***Декан:*** | **/доц. д-р Николай Марин/** | |

**Учебна програма**

по

дисциплината **„Защита на личните данни в ЕС и трети държави“,**

включена като избираема учебна дисциплина в учебния план на специалност “**ПРАВО**”

|  |  |
| --- | --- |
| Професионално направление: | Право |
| Образователно-квалификационна степен: | Магистър |
| Професионална квалификация: | ЮРИСТ |
| Срок на обучение: | 5 години |
| Форма на обучение: | Редовно |
| Факултет, осигуряващ обучението: | Правно-исторически |
| Обучаваща катедра: | Международно право и международни отношения |
| Код на учебната програма: |  |

Благоевград, 2022 г.

# **I. ИЗВЛЕЧЕНИЕ ОТ УЧЕБНИЯ ПЛАН**

|  |  |  |  |  |
| --- | --- | --- | --- | --- |
| Вид на занятията | Семестър | хорариум | кредит | Вид оценяване |
| а/ Аудиторна заетост- лекции | осми | 45 ч. | 1,5 | - |
| б/ Извънаудиторна  заетост, в т.ч. полеви практически посещения | осми | 90 ч. | 3,0 | - |
| **Общ кредит** | **-** | **135 ч.** | **4,5** | **изпит** |
| **Крайно оценяване** | **осми** | **-** | **-** | **изпит** |

# **II. АНОТАЦИЯ**

Учебната дисциплина **„Защита на личните данни в ЕС и трети държави”** заема своето място в професионалната подготовка на студентите от специалност ,,Право‘‘. Съгласно учебния план на специалност ,,Право‘‘, тя е избираема учебна дисциплина, която се изучава в осми семестър. Учебният план е променен съгласно Решение на АС Протокол № 18 от 22.12.2021 г., с цел изпълнение на *проект ,,European Data Protection: Post pandemic effects and new dimensions‘‘ (EDP- PPEND ), който се реализира с финансовата подкрепа на Програма,, Еразъм +‘‘ 2021-2027, действие по инициативата „Жан Моне Модул“ в областта на висшето образование*, с цел да се отговори на необходимостта от задълбочаване и придобиване на знания и умения, свързани със законодателството на ЕС и неговото приложение във връзка със защитата на личните данни както в държавите членки на ЕС, така и в трети държави.

**Основната цел** на обучението по дисциплината е да даде основни знания за същността и особеностите на защитата на личните данни и анализираните от нея основни понятия, субекти, отношения, явления, събития, теории и т.н.

За постигането на целта чрез лекции се решават следните по-важни **задачи:**

1. Да се разкрие историческа обусловеност на необходимостта от защитата на личните данни и регламентирането ѝ в рамките на европейското и, в последствие – в националното законодателство.
2. Да се изучи теорията и философията на европейското и националното законодателство за защита на личните данни и тяхното свободно движение.
3. Да се разкрие същността на защитата на личните данни, да се изяснят и конкретизират схващанията и концепцията за защита на личните данни на физически лица и свободното движение на такива данни.
4. Да се разкрие и обоснове взаимовръзката между задължението за защита на личните данни и тяхното законосъобразно обработване, използване, съхранение и унищожаване.
5. Да се изяснят спецификата, отговорностите и функциите на субектите на лични данни, администраторите на лични данни, обработващите лични данни, длъжностните лица по защита на данните и надзорните органи и взаимодействието между тях.
6. Да се изучат основните прилики при обработването и обмена и защитата на лични данни в ЕС и между държавите членки и трети държави и международни организации.
7. Да се разгледа същността и значението на Регламент (ЕС) 2016/679 на Европейския парламент и на Съвета от 27 март 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), какъв е неговия обхват по отношение на трети държави и приложението на Директива (ЕС) 2016/680 относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни. Извън ЕС подобни норми често се описват като защита на „поверителността“, „поверителността на информацията“ или все по-често „поверителност на данните“. Основната задача на учебната дисциплина е да се съсредоточи върху европейските и международни кодекси, предимно Общия регламент за защита на данните на Европейския съюз (ЕС) (Регламент (ЕС) 2016/679), Европейската конвенция за правата на човека и основните свободи (ЕКЗПЧОС) член 8, Директива на ЕС за неприкосновеността на личния живот и електронни комуникации (Директива 2002/58/ЕО), заедно със съдебната практика съгласно тези инструменти.
8. Да се представят основните акценти и да се анализира най-важната практика на Съда на Европейския съюз (СЕС) във връзка със защитата на личните данни.
9. Да се разгледат практически казуси на национално ниво, които играят съществена роля за определянето на значимостта на дебата относно защитата на личните данни.

Особеностите на обучението по защита на личните данни в ЕС и трети държави се обуславят от характера на тази дисциплина и функциите ѝ по отношение на познаването на обществото и взаимодействията в него.

Използват се следните **методи** на обучение на студентите: разискване, дискутиране, обсъждане, изложение, групово дискутиране, евристично беседване, брейнсторминг, дебатен метод, асоциативен метод, експериментиране, тестиране, моделиране, презентиране, използване на ролеви-игровия метод, демонстриране, беседване, анализиране и обсъждане на проблемни ситуации, инсцениране на проблемни ситуации и др.

**Очаквани резултати**. Чрез обучението по тази учебна дисциплина:

* се повишава интереса на студентите към визираната проблематика и се съдейства за тяхното активизиране в процеса на собственото им личностно и професионално развитие;
* подпомага се изграждането на личностна готовност за по-ефективно изпълнение на професионалните задачи и успешно справяне с конфликтни и стресови ситуации, решаване на конкретни проблеми, свързани със спецификата на бъдещото професионално ежедневие;
* стимулира се изграждането на мобилна и гъвкава нагласа към многообразни поведенчески модели, които определят ефективното и успешно изпълнение на конкретните професионални задачи;
* подпомага се развитието на евристичното и критичното мислене, на емпатийното разбиране, на любознателността, самостоятелността, стимулира се желанието за познание, стремежът за самообучение и саморазвитие;
* насърчаване на толерантност, автономност, работа в екип и т.н.

# **III. СЪДЪРЖАНИЕ НА УЧЕБНАТА ПРОГРАМА**

## А. Лекции- 45 часа.

**Цел** – да се дадат знания за същността, особеностите и механизмите на защитата на личните данни в ЕС и трети държави.

**Очаквани резултати**– разширяване на познанието за защитата и законосъобразното обработване на лични данни, разсъждения върху реални проблеми от процеса по обработване на лични данни и формиране на умения за справяне с тях и т.н.

|  |  |
| --- | --- |
| **Модул 1 “ Възникване и развитие на законодателството в областта на защитата на личните данни. Основни понятия и принципи на защитата на личните данни в законодателствата на държавите членки на ЕС и трети държави.“** | **Брой часове**  **13 часа** |
| **Тема № 1:** Възникване и историческо развитие на законодателството в областта на защитата на личните данни. | 3 ч. |
| **Тема № 2:** Предизвикателства и основни тенденции в защита на личните данни в условията на постоянно развиващи се информационни и комуникационни технологии и изкуствения интелект. | 3 ч. |
| **Тема № 3:** Защитата на личните данни в ЕС. Основни понятия при защитата на личните данни. Преглед на законодателствата на държавите членки на ЕС и трети държави. | 3 ч. |
| **Тема № 4:** Приложно поле на Общия регламент относно защитата на данните (ОРЗД)- материален обхват, изключения от материалния обхват на ОРЗД. | 2 ч. |
| **Тема № 5:** Лични данни – определение, основни понятия и категории лични данни според законодателството на ЕС. Преглед на различните сфери на обхват на личните данни според ЕКЗПЧОС и ХОПЕС. | 2 ч. |
| **Модул 2 „Законодателство в областта на защитата на личните данни в ЕС и България“** | **Брой часове**  **21 часа** |
| **Тема № 6:** Субект на лични данни. Правна уредба и механизми за тяхната защита. | 1 ч. |
| **Тема № 7:** Дейности по обработване на лични данни. Регистър с дейностите по обработка. Администратор и обработващ. Трета страна/ получател. | 1 ч. |
| **Тема № 8:** Принципи за обработване на лични данни, съгласно Общия регламент относно защитата на данните. | 1 ч. |
| **Тема № 9**: Законосъобразност на обработването на лични данни. Условия за обработване на лични данни и съгласие на субекта на данните. | 2 ч. |
| **Тема № 10:** Условия за обработване на информация на субекта на данни при преддоговорни отношения. За изпълнение на договор, по който субектът на данни е страна или за целите на преддоговорните отношения между администратора и субекта на данни, предприети по инициатива на субекта на данните. | 1 ч. |
| **Тема №11:** Законовото задължение на администратора на данни като законосъобразно условие за обработване на личните данни. Жизненоважни интереси на субекта на данните или на друго физическо лице. | 1 ч. |
| **Тема № 12:** Изпълнение на задача от обществен интерес или упражняване на официални правомощия на администратора. Легитимен интерес на администратора или на трета страна. | 1 ч. |
| **Тема № 13:** Условия за обработване на специални категории лични данни. | 2 ч. |
| **Тема № 14:** Правна уредба на случаите на изключения от правилата за обработване на специални категории лични данни. | 1 ч. |
| **Тема №15:** Преглед на националните правила и на дейността на Комисията за защита на личните данни и Европейския надзорен орган за обработване на генетични данни, биометрични данни или данни за здравословното състояние. Особени случаи на обработване на лични данни. | 2 ч. |
| **Тема №16:** Видове права на субекта на данни. Характерни особености. | 1 ч. |
| **Тема № 17:** Основни задължения на администраторите и обработващите лични данни. Административна отговорност при неизпълнение на техните задължения. Санкции за неизпълнение на задължения. | 2 ч. |
| **Тема № 18:** Правна уредба на длъжностното лице по защита на лични данни. Изисквания към длъжностното лице по защита на данните. | 1 ч. |
| **Тема № 19:** Управление и оценка на риска при защита и при обработване на лични данни. | 1 ч. |
| **Тема № 20:** Прилагане на подходящи технически и организационни мерки за защита на личните данни. Одобрени кодекси за поведение. | 1 ч. |
| **Тема № 21:** Същност, понятие и изисквания за правната фигура на съвместните администратори. | 1 ч. |
| **Модул 3 „Защитата на личните данни и третите държави. Трансфер на данни към трети държави. Нива за адекватност при защитата на личните данни в трети държави. Административно организационни мерки за защита на личните данни. Информационно технологични аспекти на защитата на личните данни. ‘‘** | **Брой часове**  **11 часа** |
| **Тема № 22:** Органи по защита на личните данни според законодателството на ЕС и Р. България. | 1 ч. |
| **Тема № 23:** Компетенциите на Европейската комисия по отношение защита на личните данни във връзка с обмена им между ЕС и трети държави. Европейски надзорен орган по защита на данните. | 1 ч. |
| **Тема № 24:** Защита на личните данни при обработката им от компетентните органи за целите на предотвратяването, разследването, разкриването или наказателното преследване на престъпления или изпълнението на наказания в ЕС и България. | 1 ч. |
| **Тема № 25:** Настоящи проблеми пред законодателството в областта на защитата на личните данни в ЕС и България. | 1 ч. |
| **Тема № 26:** Преглед на практиката на Съда на Европейския съюз (СЕС) в защита на личните данни и съдебната практика в Република България. | 2 ч. |
| **Тема № 27:** Анализ на правните средства за защита на личните данни в трети държави. Екстериториалност на ОРЗД. | 2 ч. |
| **Тема № 28:** Условия и изисквания за предаване на лични данни на трети държави или международни организации. | 1 ч. |
| **Тема № 29:** Особени правила при осъществяване на трансфери от публични органи. Трансфери на лични данни въз основа на международно споразумение. Определяне на представител в Европейския съюз. | 1 ч. |
| **Тема № 30:** Административно организационни мерки за защита на личните данни чрез поддържане на система за управление на личните данни (Privacy Information Management System (PIMS). | 1 ч. |
| **Тема № 31:** Информационно технологични аспекти на защитата на личните данни. Управление на поверителността- дейности по управление на сигурността и резултати. | 1 ч. |
| **Общо:** | **45 ч.** |

## Б. Извънаудиторна заетост – 90 часа.

Извънаудиторната заетост включва:

1. Работа в библиотека и/или с електронни източници на информация – 2 ч.
2. Работа по групи– 2 ч.
3. Работа под формата на ролеви игри и/или разискване на отделни казуси и/или съдебна практика- 5 ч.
4. Полеви практически посещения в организация и/или компании, опериращи с лични данни- 6 ч.

# **IV. ЛИТЕРАТУРА**

## А.Основна литература:

1. Cortez, Elif. ***Data Protection Around the World – Privacy Laws in Action***. T.M.C. Asser Press Springer, 1stedition, (November 21, 2020).
2. Mali, Prashant. ***GDPR Articles With Commentary & EU CaseLaws***.CyberInfomedia, 2019.
3. Александров, Андрей. ***Защита на личните данни на работниците и служителите*.** ИК ,,Труд и право‘‘, София, 2016.
4. Тошкова-Николова, Десислава и Фети, Невин. ***Защита на личните данни*.** ИК ,,Труд и право“, София, 2020.
5. Тошкова-Николова, Десислава и Фети, Невин. ***Прилагане на защитата на личните данни. Методики, препоръки и практически стъпки.*** ИК ,,*Т*руд и право“, София, 2020.
6. Целков, Веселин. Петков, Деян. Георгиев, Пламен и Средков, Георги. ***Защита на данните - Принципи и практики.*** Нова Звезда, София, 2020.
7. Марин, Николай и Янчев, Августин. Нарушенията на сигурността на личните данни като основно предизвикателство за националната сигурност. Право, политика, администрация, том 8, брой 2/2021г., с.1-8. линк: <https://lpajournal.swu.bg/%d1%82%d0%be%d0%bc-8-%d0%b1%d1%80%d0%be%d0%b9-2-2021%d0%b3/>
8. Белова, Габриела. Марин, Николай. Георгиева, Гергана. Кочев, Йосиф. Нови моменти в защитата на личните данни в Европейския съюз. Научни трудове на Института за държавата и правото, брой XVI от 2017 г. с. 54-64.

## Б. Допълнителна литература:

1. Burri, Mira. ***Big Data and Global Trade Law*.** Cambridge University Press, July 2021, DOI: <https://doi.org/10.1017/9781108919234> .
2. Coppel, Philip. ***Information Rights. A Practitioner's Guide to Data Protection, Freedom of Information and other Information Rights.***Hart Publishing, 11 Jun 2020, 5th edition.
3. Fabbrini, Federico. Celeste, Edoardo & Quinn, John. ***Data Protection Beyond Borders. Transatlantic Perspectives on Extraterritoriality and Sovereignty.*** Hart Publishing, 11 Feb 2021.
4. Fahey, Elaine. ***The EU as a Global Digital Actor. Institutionalising Global Data Protection, Trade, and Cybersecurity.***Hart Publishing, 08 Sep 2022, 1st edition.
5. Gregory, Peter. ***CDPSE Certified Data Privacy Solutions Engineer.*** McGraw Hill; 1st edition (March 17, 2021).
6. Hallinan, Dara. Leenes, Ronald & Paul De Hert. ***Data Protection and Privacy, Volume 13, Data Protection and Artificial Intelligence*.** Hart Publishing, 2021, 1st edition.
7. Hallinan, Dara. Leenes, Ronald & Paul De Hert. ***Data Protection and Privacy, Volume 14, Enforcing Rights in a Changing World*.** Hart Publishing, 16 Dec 2021, 1st edition.
8. Solove, Daniel J. Schwartz. Paul M. ***Consumer Privacy and Data Protection. (Aspen Casebook Series) 3rd Edition.*** Wolters Kluwer; 3rd edition, November 23, 2020.
9. Solove, Daniel J. Schwartz. Paul M. ***EU Data Protection and the GDPR (Aspen Casebook Series).***Wolters Kluwer, November 23, 2020.
10. Solove, Daniel J. Schwartz. Paul M. ***Information Privacy Law (Aspen Casebook).*** Wolters Kluwer, 7th edition, November 18, 2020.
11. Tzanou, Maria. ***Health Data Privacy under the GDPR: Big Data Challenges and Regulatory Responses (Routledge Research in the Law of Emerging Technologies).*** Routledge, 24 Nov. 2020, 1st edition.
12. Tzanou, Maria. ***The Fundamental Right to Data Protection. Normative Value in the Context of Counter-Terrorism Surveillance.*** Hart Publishing, 31 Oct 2019.
13. European View, Europe’s digital future: Navigating opportunities and challenges, Volume 20, number 2, autumn 2021, Wilfried Martens Centre for European Studies, link: <https://www.martenscentre.eu/publication/europes-digital-future-navigating-opportunities-and-challenges/>
14. Csernatoni, Raluca. The technology challenge in the transatlantic relationship, European View, 2021, Vol. 20(2) p. 157–165, DOI: 10.1177/17816858211059251 , journals.sagepub.com/home/euv
15. Czarnocki, Jan. Saving EU digital constitutionalism through the proportionality principle and a transatlantic digital accord. European View, 2021, Vol. 20(2) p. 150–156, DOI: 10.1177/17816858211055522 , journals.sagepub.com/home/euv
16. Boni, Michał. The ethical dimension of human–artificial intelligence collaboration. European View, 2021, Vol. 20(2) p. 182–190, DOI: 10.1177/17816858211059249 , journals.sagepub.com/home/euv.

# **V. КОНСПЕКТ ПО УЧЕБНАТА ДИСЦИПЛИНА**

1. Възникване и историческо развитие на законодателството в областта на защитата на личните данни.
2. Предизвикателства и основни тенденции в защита на личните данни в условията на постоянно развиващи се информационни и комуникационни технологии и изкуствения интелект.
3. Защитата на личните данни в ЕС. Основни понятия при защитата на личните данни. Преглед на законодателствата на държавите членки на ЕС и трети държави.
4. Приложно поле на Общия регламент относно защитата на данните (ОРЗД)- материален обхват, изключения от материалния обхват на ОРЗД.
5. Лични данни – определение, основни понятия и категории лични данни според законодателството на ЕС. Преглед на различните сфери на обхват на личните данни според ЕКПЧОС и ХОПЕС.
6. Субект на лични данни. Правна уредба и механизми за тяхната защита.
7. Дейности по обработване на лични данни. Регистър с дейностите по обработка. Администратор и обработващ. Трета страна / получател.
8. Принципи за обработване на лични данни, съгласно Общия регламент относно защитата на данните.
9. Законосъобразност на обработването на лични данни. Условия за обработване на лични данни и съгласие на субекта на данните.
10. Условия за обработване на информация на субекта на данни при преддоговорни отношения.
11. Законовото задължение на администратора на данни като законосъобразно условие за обработване на личните данни. Жизненоважни интереси на субекта на данните или на друго физическо лице.
12. Изпълнение на задача от обществен интерес или упражняване на официални правомощия на администратора. Легитимен интерес на администратора или на трета страна.
13. Условия за обработване на специални категории лични данни.
14. Правна уредба на случаите на изключения от правилата за обработване на специални категории лични данни.
15. Преглед на националните правила и на дейността на Комисията за защита на личните данни и Европейския надзорен орган за обработване на генетични данни, биометрични данни или данни за здравословното състояние. Особени случаи на обработване на лични данни.
16. Видове права на субекта на данни. Характерни особености.
17. Основни задължения на администраторите и обработващите лични данни. Административна отговорност при неизпълнение на техните задължения. Санкции за неизпълнение на задължения.
18. Правна уредба на длъжностното лице по защита на лични данни. Изисквания към длъжностното лице по защита на данните.
19. Управление и оценка на риска при защита и при обработване на лични данни.
20. Прилагане на подходящи технически и организационни мерки за защита на личните данни. Одобрени кодекси за поведение.
21. Същност, понятие и изисквания за правната фигура на съвместните администратори.
22. Органи по защита на личните данни според законодателството на ЕС и Република България.
23. Компетенциите на Европейската комисия по отношение защита на личните данни във връзка с обмена им между ЕС и трети държави. Европейски надзорен орган по защита на данните.
24. Защита на личните данни при обработката им от компетентните органи за целите на предотвратяването, разследването, разкриването или наказателното преследване на престъпления или изпълнението на наказания в ЕС и България
25. Настоящи проблеми пред законодателството в областта на защитата на личните данни в ЕС и България.
26. Преглед на практиката на Съда на Европейския съюз (СЕС) за защита на личните данни и съдебната практика в Република България.
27. Анализ на правните средства за защита на личните данни в трети държави. Екстериториалност на ОРЗД.
28. Условия и изисквания за предаване на лични данни на трети държави или международни организации.
29. Особени правила при осъществяване на трансфери от публични органи. Трансфери на лични данни въз основа на международно споразумение. Определяне на представител в Европейския съюз.
30. Административно организационни мерки за защита на личните данни чрез поддържане на система за управление на личните данни (Privacy Information Management System (PIMS).
31. Информационно технологични аспекти на защитата на личните данни. Управление на поверителността- дейности по управление на сигурността и резултати.

# **VI. ОРГАНИЗАЦИЯ НА ОБУЧЕНИЕТО ПО ЗАЩИТА НА ЛИЧНИТЕ ДАННИ В ЕС И ТРЕТИ ДЪРЖАВИ**

Формите за организация и провеждане на обучението по дисциплината са лекции. В уводно занятие студентите се запознават с учебната програма и с начините за провеждане на текущия контрол и писмения изпит.

Организацията на обучението по учебната дисциплина се осъществява на два основни етапа – подготвителен и изпълнителен. Предварителната организация на учебните дейности предполага от една страна планиране на действията на преподавателя, а от друга – подготовка на студентите за оптимално протичане на учебния процес /предварително поставяне на учебните задачи, разпределение на отговорностите на всеки студент при работа в екип и пр./.

Ефективното протичане на процеса на обучение изисква оптимално съчетание между функционалната насоченост и организацията на учебните дейности. В тази връзка, с цел създаването на благоприятни възможности за влияние върху изграждането на професионалната компетентност и социалните умения на студентите, в обучението се използват иновационни технологии и интерактивни методи на преподаване и учене. Използват се разнообразни типове лекции – обзорна лекция, проблемно-ориентирана лекция, лекция – сравнение и пр. Чрез разискване, дискусии, обсъждане на проблемни ситуации, решаване на практически задачи и казуси и пр. студентите развиват уменията си за сътрудничество, работа в екип, за свободно изразяване на собствено мнение и защитаване на лична позиция.

# **VII. ИЗВЪНАУДИТОРНА ЗАЕТОСТ НА СТУДЕНТИТЕ**

В зависимост от целите и задачите на обучението по визираната учебна дисциплина се използват следните форми на извънаудиторна заетост:

* Проучване на литературни източници, свързано с разработване на различни проекти, групови проекти, реферати, доклади, есета и т.н.
* Проучване на литературни източници, свързано с разработване на симулации и асоциации.
* Разработване на доклади, реферати, есета върху теми, производни от проблематиката, обсъждана на лекциите
* Активно участие в ролеви игри и/или разискване на отделни казуси и/или съдебна практика
* Полеви практически посещения в организация и/или компании, опериращи с лични данни
* Изготвяне на курсов групов проект

# **VIII. ОРГАНИЗАЦИЯ НА ОЦЕНЯВАНЕТО**

При писменото изпитване на студентите по дисциплината пряк обект на оценяване са усвоените от тях знания в следните измерения: правилност и точност, осъзнатост, пълнота, трайност, връзка с живота и практиката, а също и формата на тяхното изразяване: език, стил, правописни особености.

В зависимост от демонстрираното равнище на подготовка /високо, много добро, добро, средно, ниско/, студентите получават съответната количествена оценка по шестобалната система.

Крайната оценка има холистичен характер. Взима се предвид и активността, равнището на подготовка на студентите и през семестъра /по време на лекции/. По време на лекции се прави текущ контрол /чрез разработка на реферати, курсова работа, групов проект, решаване на проблемни задачи, казуси, тестове/.

Студентите, изпълнили изискванията по кредитната система в аудиторна и извънаудиторна заетост имат възможност да се освободят от писмен изпит с разработена курсова работа по тема, свързана с въпросите от конспекта.

При провеждането на писмения изпит се предлагат на студентите 4 теми от конспекта /може и чрез теглене да се определят/. От тях всеки студент избира една тема, по която писмено излага своите знания.

Основна форма за крайното оценяване на студентите по дисциплината е писмен изпити/или курсова работа.

В курса по настоящата дисциплина се отделя сериозно внимание върху създаването на оптимална организация на проверяването и оценяването на знанията и уменията на студентите, като се акцентира не само върху заключителния етап – изпита, но основно усилията на преподавателя се насочват към подготовката, организацията и провеждането на текущия контрол по време на семестъра. Още в самото начало на съвместната дейност със студентите преподавателят изяснява и споделя с тях своите очаквания, съчетани със съответната аргументираност за тяхната необходимост.

Функционалната насоченост на учебната проверка е свързана преди всичко с подпомагане и стимулиране развитието на саморегулацията, самоконтрола и самооценката на студентите в процеса на изграждане на професионалната им компетентност.

Критериите за оценка на учебните постижения на студентите обхващат не само обема, точността, задълбочеността и адекватността на знанията, но и способността им за тяхното приложение в конкретни житейски ситуации; равнището на изграденост на уменията за вземане на решения, за социални преценки, уменията за ефективно слушане и изпращане на съобщения, за задаване на въпроси, уменията за сътрудничество и работа в екип, уменията за себеразкриване, за разрешаване на конфликти и пр.

Критерии за оценяване:

***0%-29%*** *Студентът не може да конструира съдържателни отговори на поставените въпроси;*

*30%-39% Обучаваните имат познания за професионалните умения, но те не са операционализирани;*

***40%-49%*** *Наличие на формирани отделни базисни умения. Стилът на изложението е силно повлиян от основните литературни източници. Липсва самостоятелност в начина на изразяване;*

***50%-59%*** *Операционализирани умения. Студентът притежава самостоятелно формирани знания. Използва подходящи примери. Притежава индивидуален начин на изразяване;*

***60%-69%*** *Студентът показва стабилни знания и разбирания. Уменията му са операционализирани. Успешно оценява собствените си умения. Удачно използва личният си опит. Индивидуален стил на изразяване.*

***70%+*** *Студентът демонстрира качество при реализирането на основните дейности. Прониква в дълбочина в познанията и решаването на проблема. Проявява изявен усет за оригиналност.*

Оценяването на постигнатите резултати в процеса на обучение е съобразено с изискванията на Наредба № 21 на МОН от 30.09.2004г. за прилагане на схема за натрупване и трансфер на кредити.

Общият кредит по дисциплината е **4,5 кредита** и е сбор от кредити за аудиторна и извънаудиторна заетост, в т. ч. практика. Крайната оценка е изпит.

Ако студентът не набере необходимия брой условни единици за получаване на кредита, преподавателят му поставя допълнителни задачи – разработка на реферат, библиографска справка, план-конспект, групов проект и др., за да може да се яви на поправителна сесия

* **Оценъчна скала по шестобалната система**

Отличен 6 - отлично представяне (с възможни незначителни пропуски).

Много добър 5 - над средното ниво, но с някои пропуски.

Добър 4 - средно ниво на постижения с известен брой съществени пропуски.

Среден 3 – приемливо представяне, но с много сериозни пропуски; удовлетворява минимални критерии.

Слаб 2 - незадоволително представяне, необходима е допълнителна подготовка; при данни за преписване.

* **Оценъчна скала по ЕСТК**

|  |  |
| --- | --- |
| **ЕСТК оценка** | **Определение** |
| **A** | ОТЛИЧЕН-отлично представяне (с възможни незначителни пропуски) |
| **B** | МНОГО ДОБЪР- над средното ниво, но с някои пропуски |
| **C** | ДОБЪР- средно ниво на постижения с известен брой съществени пропуски |
| **D** | ЗАДОВОЛИТЕЛЕН- приемлив, но с много сериозни пропуски |
| **E** | ДОСТАТЪЧЕН- представянето удовлетворяват минимални критерии |
| **FX** | СЛАБ-необходима е допълнителна работа, преди да може да се постави оценка |
| **F** | СЛАБ-необходима е значителна допълнителна подготовка |

* **Приравнителна таблица**

|  |  |
| --- | --- |
| **Оценка по шестобалната система** | **ЕСТК Оценка** |
| Отличен 6 | А |
| Мн.добър 5 | В |
| Добър 4 | С |
| Среден 3 | D, E |
| Слаб 2 | FX, F |

**УКАЗАНИЯ ЗА РАЗРАБОТКИ ПО ЗАЩИТА НА ЛИЧНИТЕ ДАННИ В ЕС И ТРЕТИ ДЪРЖАВИ**

Преподавателят консултира студентите и насочва вниманието им към основното, закономерното, значимото, актуалното при изготвяне на реферати, групов проект, есета, научно-теоретически разработки и/или курсови проекти.

* Всяка научно-теоретическа или научно-практическа тема трябва да е предшествана от добро теоретично разбиране на проблема на основата на задълбочено проучване на съответните литературни източници.
* Трябва да съдържа увод относно актуалността и значението на проблема, изложение на теоретичните постановки на различни автори, цел, задачи, хипотеза на изследването, описание на използваните методики, описание на извадката, представяне и анализ на резултатите от изследването, изводи дали се подкрепя издигнатата хипотеза, препоръки относно провеждане на бъдещи изследвания, списък с използвана литература.

Разработената научно-практическа тема се оценява в пряка зависимост от богатството на изложените гледни точки по проблема, ясното заемане на собствена позиция и подкрепянето й с аргументи, литературния стил на студента.

**Ръководител на екип: …………..………….**

**доц. д-р Николай Марин[[1]](#footnote-1)**

Учебната програма е обсъдена и приета на Катедрен съвет на катедра ,, Международно право и международни отношения“, с Протокол № …........../ ……..............…… г.”.

**Ръководител катедра:...................................**

**/проф. д-р Габриела Белова/**

1. *Учебната програма е разработена от екипа по проекта в състав: проф. д-р Габриела Белова, проф. д-р Преслав Димитров, доц. д-р Николай Марин, гл. ас. д-р Анна Христова, гл. ас. д-р Мария Паскалева и ас. д-р Йорданка Нонева-Златкова.* [↑](#footnote-ref-1)